section_heading: Vojna karijera
paragraph_text: U studenom 1908. godine imenovan je načelnikom Glavnog stožera bavarske vojske koju dužnost je obnašao četiri godine tijekom koje je u ožujku 1910. promaknut u čin general poručnika. Nakon toga postaje zapovjednikom 6. bavarske divizije koja je imala sjedište u Regensburgu. U ožujku 1913. Xylander je unaprijeđen u generala pješaštva, te postaje zapovjednikom I. bavarskog korpusa na čijem čelu dočekuje i početak Prvog svjetskog rata.